2.4.1 tehnični opis

KAZALO

[1 splošno o objektu 2](#_Toc522832343)

[1.1 lokacija in obst.stanje 2](#_Toc522832344)

[2 predvidene ureditve 3](#_Toc522832345)

[3 opis ureditev, ki so predmet načrta krajinske arhitekture 3](#_Toc522832346)

[3.1 pripravljalna dela in zakoličba 3](#_Toc522832347)

[3.2 zemeljska dela 3](#_Toc522832348)

[3.3 zasaditev 3](#_Toc522832349)

1. splošno o objektu

Občina Brežice načrtuje izvedbo investicije »rekonstrukcija in dograditev OŠ Artiče«. Šola izvaja poleg programa osnovnošolskega izobraževanja tudi program predšolske vzgoje. Obstoječi objekt je sestavljen iz več delov, najstarejši del objekta je bil zgrajen leta 1903, prizidek je iz leta 1968. Osnovnemu objektu sta dozidana novejši del šole in telovadnica (1998). Zunanje športno igrišče se nahaja na dislocirani lokaciji.

Pri izdelavi projekta so bili upoštevani naslednji podatki in obstoječa dokumentacija:

* Odlok o občinskem prostorskem načrtu Občine Brežice , OPN (Ur.l. RS 61/2014, 43/2016)
* Geodetski načrt, v merilu 1:500, št. 0217-073/2017, izdelalo podjetje Allgea; Iztok Bevc s.p. Otočec, 23.10 2017
* Dopolnitev geodetskega načrta v merilu 1:500, št. 0217-038/2018, izdelalo podjetje Allgea; Iztok Bevc s.p. Otočec, 18.06 2018
* Geološko – geotehnično poročilo, št. 14/2017, izdelal Geobrat d.o.o. Ljubljana, november 2017
* dogovori med investitorjem in projektantom
  1. lokacija in obst.stanje

Zemljišče z nameravano gradnjo je velikosti 6495,00 m2 in je na parc. št. 262/3, 267/4, 267/2 - del, 267/3 – del k.o. Artiče

Obstoječa osnovna šola ima 12 oddelkov devetletke, ki jo obiskuje 250 otrok, v delu objekta pa je urejen tudi vrtec s petimi oddelki, v katerega je vpisanih 86 otrok. V sklopu starega objekta s prizidavo je urejenih 13 učilnic, od tega 4 za 1. triletje, 5 za 2. triletje in 4 za 3. triletje. Ob šoli je umeščena tudi kasneje dozidana telovadnica.

Predmet projekta je umestitev programske zasnove osnovne šole in vrtca skladno z veljavnimi normativi za osnovne šole in vrtce ter opredelitev potrebne dograditve.

Dostop do šole je urejen na severni strani objekta, preko šolskega dvorišča, do katerega otroci prihajajo tudi iz bližnje avtobusne postaje. V vrtec se dostopa preko obstoječega parkirišča na jugo zahodni strani ob lokalni cesti. Komunikacija v objektu poteka preko notranjih stopnišč in osebnega dvigala.

V sklopu zunanjih površin je urejeno šolsko dvorišče, šolsko igrišče in otroško igrišče za vrtec. Vsa igrišča so ograjena. Zelene površine so ustrezno ozelenjene, dvorišča so deloma tlakovana, deloma asfaltirana. Zasaditev je izvedena z avtohtonim drevjem in okrasnimi grmovnicami, k delu šolskih površin pa sodijo tudi površine sadovnjaka in šolski vrt SV od nameravane gradnje.

Dovozna pot JP526221 poteka na severni in vzhodni strani po obodu šolskega/vrtčevskega zemljišča, po njej poteka promet v obe smeri. Lokalna cesta LC 024472 poteka po zahodni strani šolskega zemljišča, vzdolž nje je urejeno parkiranje za obiskovalce. Za prevoz otrok je omogočen dovoz s kombijem, avtobus ima trenutno urejeno postajališče pred Prosvetnim domom, v oddaljenosti ca 150,00 m. Na severni strani šolskega kompleksa je trenutno urejeno parkirišče z 27 PM + 1PM za invalide, na južni strani pa je urejeno parkirišče z 39 parkirnimi mesti. Pločnik ni urejen po vsej dolžini dostopne poti.

1. predvidene ureditve

*Objekt*

Predvideni so naslednji posegi:

* najstarejši del objekta šole se poruši in je predvidena nova, »nadomestna« gradnja,
* preostali del objekta šole se rekonstruira (obnovi),
* vrtec je predviden v celoti kot nova gradnja.

Telovadnica ni predmet projekta. Kasneje namerava investitor izvesti energetsko sanacijo telovadnice, ki bo ločen projekt. V tem projektu se pripravi le jašek za fekalno in meteorno kanalizacijo , ki bo zaradi novo gradnje prekinjena in se preveže na najbližji nov jašek.

1. opis ureditev, ki so predmet načrta krajinske arhitekture
   1. pripravljalna dela in zakoličba

Vsa pripravljalna in gradbena dela (planiranje, tlakovanje, humusiranje) ter urbana oprema so predmet Načrta zunanje ureditve in niso obravnavana v Načrtu krajinske arhitekture.

Predmet Načrta krajinske arhitekture je zasaditev dreves, grmovnic ter gred s trajnicami, skladno z ureditveno situacija Načrta krajinske arhitekture.

* 1. zemeljska dela

Pred saditvijo dreves se izkoplje sadilna jama v velikost 1x1x1 m. Jama se možno zalije, nato se nasuje kompost ter rodovitna zemlja. Drevo se posadi v sadilno jamo tako, da se ob deblu ustvari jamica za zajem deževnice. Drevo se utrdi s tremi koli, višine enaki drevesu.

Na mestu sajenja grmovnic se izkoplje jamo 50x50x50 cm, ki se jo zapolni z rodovitno zemljo.

Na mestu sajenja trajnic se do globine 40 cm nasuje rodovitna zemlja.

Vse ostale površine ter brežine je potrebno humuzirati in zasejati s travo. Za trato je potrebno pripraviti 20 cm sloj rodovitne zemlje. Izbor semenske mešanice naj predpostavlja srednjo obremenitev zelenic (npr. Tivoli)

* 1. zasaditev

Na novo se zasadi manjša avtohtona drevesa (npr. Populus tremula) med šolskim dvoriščem in javno potjo (severni del šolskega dvorišča), kot drevored.

Za prestavljenim kipom se zasaditi dve grmovnici (npr. Caryopteris clandonensis).

Prostor za prireditev se v krogu obsadi z grmovnicami, ki predstavljajo zakulisje za prireditve (npr. Berberis thunbergii).

Pot od šolskega dvorišča do prostora za prireditev se na eni strani obsadi z gredo trajnic, višine 60-80 cm (npr. Achillea, Ayania, Hemerocallis), na drugi strani pa z grmovnicami (npr. Aronie melanocarpa). Na robu prostora za prireditev se posadi tudi manjše avtohtono drevo (npr. Sorbus aria).

Pred nadstreškom za kolesa se uredi greda s trajnicami, višine 70-100 cm (npr. Eupatorium rugosum 'Chocolate', Sedum telephium, Helenium),

Na zahodni strani objekta se ob stopnicah uredi greda z nižjimi trajnicami, višine 20-40 cm (npr. Lavandula, Thymus)

Na jugovzhodni strani območja obdelave se uredi otroško igrišče z igrali, ki omogočajo otrokom razvoj različnih motoričnih spretnosti (plezanje, guganje, vrtenje, ravnotežje).

Območje se zasadi v visokodebelnimi avtohtonimi drevesi. Večja drevesa so npr. Acer campestre, Tilia platyphyllos, manjša drevesa pa Sorbus aria.

Vsa drevesa morajo imeti ob sajenju min. višino 2 m. Grmovnice morajo imeti ob sajenju min. višino 50 cm.

Na celotnem območju obdelave je predvidena zasaditev 17 novih avtohtonih dreves.

Krško; julij 2018 Sestavila:

Damjana Pirc, u.d.i.k.a.

3/2.5 RISBE

|  |  |  |
| --- | --- | --- |
| 2-001-01-0 | Situacija ureditve | M 1:250 |
| 3/2-003-01-0 | Ureditveni prečni profili | M 1:250 |